text: Genkender du denne røvers jakke?
  09 februar 2012 kl. 14.22
  Politiet offentliggør nu et overvågnings-foto af en ung mand, der lørdag den 21. januar i år begik røveri mod Vejrup Døgnkiosk i Vejrup Storegade, Vejrup ved Bramming.
  Røveriet fandt sted klokken cirka 20.30, hvor gerningsmanden med en kniv truede ekspedienten.
  Man kan på billedet se, at der er nogle specielle detaljer på især gerningsmanden højre ærme. Måske kender nogen til sådan en jakke.
  Manden beskrives som
  ? Dansk mand
  ? 15-20 år
  ? Ca. 185 cm høj og spinkel af bygning
  ? Iført en sort vatteret eller dunjakke forsynet med hætte med pelskant
  ? Under jakken bar han en sort hættetrøje, hvor hætten var trukket op over hovedet. Noget tøj, formentlig en rullekrave trøje, dækkede for den nederste del af ansigtet.
  ? Sorte joggingbukser og sorte sko.
  Hvis man har bemærket gerningsmanden enten før eller efter røveriet, eller hvis man har en idé om, hvem han kan være, kan man ringe til Syd- og Sønderjyllands Politi på telefon 1-1-4.
  